als_Latn dik_Latn sag_Latn
Kapiteni i Bajernit i lumtur për një sezon të jashtëzakonshëm, tani mendon për botërorin në Brazil
Bajerni ka lënë pas një sezon të jashtëzakonshëm, me pesë tituj të fituar. Ka fituar praktikisht gjithçka mund të fitohej. Ku qershia mbi tortë ka qenë botërori i klubeve. Gjithsesi për kapitenin Filip Lahm është tripleta Bundesligë-kupë e Gjermanisë-Champions ajo çfarë nuk do të harrojë kurrë në jetën e tij. Madje tripletën e fituar me bajernin ai e sheh dhe si një ogur të mirë për titullin kampion bote vitin e ardhshëm me Gjermaninë. Në një intervistë për mediat gjermane kapiteni i Bajernit dhe i Gjermanisë, Filip Lahm ka deklaruar: “Tripleta me bajernin do të mbetet gjatë në memorien time. Madje nuk do të harrohet kurrë. Kam përjetuar një Krishtlindje të jashtëzakonshme me tripletën dhe me një vit të jashtëzakonshëm me Bajernin. Tani uroj që edhe viti 2014 të jetë i tillë, por dhe me diçka më të veçantë, titullin botëror.”
Gjermania – Me Bajernin ka fituar shum tituj, por kapiteni Lahm ka folur shumë dhe për Gjermaninë. “Nationalmanschafti” e ka ftiuar në vitin e largët 1996 trofeun e fundit në arenën ndërkombëtare. Më pas vetëm zhgënjime. E tani me botërorin te dera, Gjermani vjen sërish si favorite. Për kapitenin e saj, viti 2013 ka qenë i mbarë dhe për Gjermaninë. “Unë mendoj se viti 2013 ka qenë pozitiv për Gjermaninë. Jemi kualifikuar pa problem në botëror dhe si fitues të grupit. Dhe kjo ka qenë shumë e rëndësishme”, ka thënë Lahm.
Titulli në Brazil – Kapiteni i Gjermanisë ka folur deh për shanset e “pancerave” për të fituar titullin në Brazil. “Ne dimë fare mirë se sa i vështirë do të jetë titulli në Brazil. Konkurrenca është bërë edhe më e fortë, ndaj nuk do të na falë askush asgjë. Gjithsesi jë fitore në Brazil do të ishte triumfi i futbollit gjerman. Jemi një skuadër që luajmë me topin, nuk reagojmë pasi kemi pësuar, por sulmojmë për të fituar. Por për të fituar botërorin duhet një frymë e jashtëzakonshme në ekip. Nëse i kombinojmë të gjithë komponentët jam i bindur se mund t’i shkojmë deri në fund”, ka thënë Lahm.
als_Latn als_Latn als_Latn als_Latn